
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Τ 1221 ΐ (1) 

Συμπλήρωση της Υ.305/1986 απόφασης του Πρωθυπουργού. 

Η ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

Έχοντας υπόψη: 

1. Τις διατάξεις του άρθρου 12 παρ. β’ του Ν. 1299/1982 «Οργά¬ 
νωση Υπηρεσιών Πρωθυπουργού» (Α’ 129). . 

2. Την Υ.305/11.11.1986απόφαση του Πρωθυπουργού (Β' 790) 
με την οποία ιδρύθηκε Ειδικό Γραφείο Αναπληρωτή Γενικού Διευθυντή 
στο Πολιτικό Γραφείο Πρωθυπουργού. 

3. Την Υ.1202/5.10.199,0 (Β’ 636) απόφαση του Πρωθυπουργού 
«καθορισμός αρμοδιοτήτων της Υφυπουργού στον Πρωθυπουργό θεο¬ 
δώρας Μπακογιάννη», αποφασίζουμε: 

1. Στην παράγραφο 1 της Υ.305/1986 απόφασης του Πρωθυπουρ¬ 
γού προστίθεται εδάφιο, ως εξής: 

«Στην αρμοδιότητα του Αναπληρωτή Γενικού Διευθυντού ανήκει επί¬ 
σης η έκδοση βεβαιώσεων παροχής υπηρεσιών ή πραγματοποιήσεως 
υπερωριών και πιστοποιητικών που αναφέρονται στις πάσης φύσεως 
αποδοχές και αποζημιώσεις ή στον χρόνο υπηρεσίας και στην εν γένει 
υπηρεσιακή κατάσταση του προσωπικού του Πολιτικού Γραφείου Πρω¬ 
θυπουργού, καθώς και η είσπραξη και διάθεση του χορηγήματος για 
δαπάνες γραφικής ύλης χωρίς απόδοση λογαριασμού, που καθορίζεται 
εκάστοτε για το Πολιτικό Γραφείο Πρωθυπουργού κατά τις οικείες δια¬ 
τάξεις. 

Η απόφαση αυτή να δημοσιευτεί στην Εφημερίδα της Κυβερνή σεως. 

Αθήνα, 26 Νοεμβρίου 1990 

, Η ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

ΘΕΟΔΩΡΑ ΜΠΑΚΟΓΙΑΝΝΗ 
;-♦-— 

Αριθ. 2073649/7758/0022 (2) 

Αποζημίωση προέδρου, μελών κ.λπ. Διοικητικού Συμβουλίου της Δη¬ 
μοτικής Επιχείρησης Ύδρευσης και Αποχέτευσης Ναυπλίου του Νο¬ 
μού Αργολίδας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 παρ. 7 του Ν. 1069/80 «περί κινή¬ 
τρων για την ίδρυση επιχειρήσεων ύδρευσης και αποχέτευσης» σε συν¬ 
δυασμό με τις διατάξεις του άρθρου 18 του Ν. 1505/1984. 

2. Την αριθ. 27/90 απόφαση - πρόταση του Διοικητικού Συμβουλίου 
της Δημοτικής Επιχείρησης Ύδρευσης και Αποχέτευσης Ναυπλίου. 

3. Την αριθ. Υ.1140/1051173/1390/0001/9.7.1990 απόφαση 
του Πρωθυπουργού και του Υπουργού Οικονομικών «περί ανάθεσης αρ¬ 
μοδιοτήτων στους Υφυπουργούς Οικονομικών» (ΦΕΚ 420/Β - / 
10.7.90), αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Καθορίζουμε την αποζημίωση του Προέδρου, των μελών, του ειση- 
γητού και του γραμματέα του Διοικητικού Συμβουλίου της Δημοτικής 
Επιχείρησης Ύδρευσης και Αποχέτευσης Ναυπλίου λόγω συμμετοχής 
τους στις συνεδριάσεις του Δ.Σ. της επιχείρησης αυτής, ως εξής: 

α) Των υπαλλήλων ή μισθωτών του Δημοσίου Τομέα στο 1 /50 του 
βασικού μισθού του κλιμακίου 23 για κάθε ώρα. 

β) Των ιδιωτών μελών σε δραχμές 3.000 κατά συνεδρίαση. Αριθμός 
συνεδριάσεων μπορεί να ανέλθει σε τρεις (3) το μήνα που θα πραγματο¬ 
ποιούνται εκτός των ωρών εργασίας των υπηρεσιών της επιχείρησης 
και μέχρι 5 ώρες σε κάθε συνεδρίαση. 

Η σχετική πίστωση για την καταβολή της αποζημίωσης βαρύνει τον 
οικείο προϋπολογισμό της επιχείρησης. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 22 Νοεμβρίου 1990 

οι ΥΠΟΥΡΓΟΙ ' 

ΕΣΩΤΕΡΙΚΟΝ . ΥΦΥΠΟΥΡΓΟΣ ΟΙΚΟΝΟΜΙΚΟΝ 

Σ. ΚΟΥΒΕΛΑΣ ΠΑΝ. ΔΕΛΗΜΗΤΣΟΣ 

-♦- 

Αριθ. 2073807/7762/0022 ' (3) 

Παράταση λειτουργίας της Ειδικής Επιτροπής για σύνταξη Κώδικα 

Μεταναστεύσεως και Αποδημίας νομοθεσίας αρμοδιότητας του 

Υπουργείου Εσωτερικών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την 64597/10.11.1982 απόφαση του Υπουργού Εσωτερικών 
(ΦΕΚ 1052/Β'/22.12.82), με την οποία συγκροτήθηκε η Ειδική Επι¬ 
τροπή Σύνταξης Κώδικα Μεταναστεύσεως και Αποδημίας. 

2. Το γεγονός ότι η ανωτέρω Επιτροπή, παρά τις προσπάθειες που 
κατέβαλε, δεν κατόρθωσε να τελειώσει το έργο της, με την τελευταία 
παράταση που της δόθηκε με την 78138/26.9.1985 κοινή απόφαση 
του Υπουργού Εσωτερικών και Οικονομικών (ΦΕΚ 588/Β'/2.10.85) 
και δεδομένου ότι κατά το χρονικό διάστημα παύσης λειτουργίας της, 
θεσπίστηκαν άλλες νεότερες διατάξεις και είναι ανάγκη η Επιτροπή να 
συμπεριλάβει κι αυτές ή να απαλείψει άλλες μεταβατικού χαρακτήρα, 
που δεν ισχύουν προτείνει την παράταση λειτουργίας της. 

3. Τις εκτιμήσεις της υπηρεσίας, σύμφωνα με τις οποίες παρίσταται 
εξαιρετική «ανάγκη παράτασης του χρόνου λειτουργίας της Επιτροπής 
μέχρι 31 Μαρτίου 1991, προκειμένου να ολοκληρώσει οριστικά το έργο 
της. 

Ιδόντες και τις διατάξεις: * 

α) Του δευτέρου εδαφίου της παρ. 3 του άρθρου 7 του Ν. 1084/ 
1980. 

β) Του Ν. 1232/82 και 

γ) Της 32489/1982 κοινής απόφασης των Υπουργών Προεδρίας 
της Κυβέρνησης και Εσωτερικών με θέμα «Αναμόρφωση Συλλογικών 
Οργάνων Γνωμοδοτικής και Αποφασιστικής Αρμοδιότητας του Υπουρ¬ 
γείου Εσωτερικών». 

δ) Την αριθ. Υ.1140/1051173/1390/0001 κοινή απόφαση του 
Πρωθυπουργού και του Υπουργού Οικονομικών σχετικά με «ανάθεση 
αρμοδιοτήτων Υπουργού Οικονομικών στους Υφυπουργούς Οικ/κών», 
αποφασίζουμε: 

Παρατείνουμε τη λειτουργία της προβλεπόμενης από το Νόμο 
1084/1980 ανωτέρω Επιτροπής Σύνταξης Κώδικα Μεταναστεύσεως 
και Αποδημίας μέχρι 31 Μαρτίου 1991, για την οριστική ολοκλήρωση 
του έργου της. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 22 Νοεμβρίου 1990 

οι ΥΠΟΥΡΓΟΙ 

ΕΣΩΤΕΡΙΚΟΝ ΥΦΥΠΟΥΡΓΟΣ ΟΙΚΟΝΟΜΙΚΟΝ 

Σ. ΚΟΥΒΕΛΑΣ ΠΑΝ. ΔΕΛΗΜΗΤΣΟΣ 


Αριθ. 2060367/6575/0022 (4) 

Αύξηση αριθμού συνεδριάσεων της Υγειονομικής Επιτροπής του 

Τ.Σ.Α.Υ. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ 
. ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

„ Έχοντιχς υπόψη: 

1. Τις διατάξεις του Ν. 754/78. 

2. Τις διατάξεις του Ν. 1160/81. 

3. Τις διατάξεις του Ν. 1232/82. 

4. Την 93413/8256/20.7.81 κοινή απόφαση. 

5. Το Π. Δ/γμα 492/84. 

6. Τις διατάξεις του άρθρου 18 του Ν. 1505/84. 

7. Το άρθρο 20 του Ν. 1539/85. 

8. Το 33102/4550/20.7.80 έγγραφο του Τ.Σ.Α.Υ. 

9. Το γεγονός ότι ο όγκος εργασίας των μελών της Επιτροπής, ο 
οποίος είναι ήδη πολύ μεγάλος λόγω του μεγάλου αριθμού των υγειονο¬ 
μικών, θα αυξηθεί ακόμη περισσότερό με την υπαγωγή των υπαλλήλων 
του ΤΣΑΥ στις αρμοδιότητες αυτής. 

10. Την αριθ. Υ.1140/1051173/1390/0001/9.7.1990 από¬ 
φαση του Πρωθυπουργού και Υπουργού Οικονομικών «ιχνάθεση αρμο¬ 
διοτήτων στον. Υφυπουργό Οικονομικών», αποφασίζουμε: 

Τροποποιούμε την 93413/8256/20.7.81 κοινή υπουργική από¬ 
φαση και καθορίζουμε τον αριθμό των μηνιαίων συνεδριάσεων της 
Υγειονομικής Επιτροπής του Ταμείου Συντάξεων και Αυτασφαλίσεων 
Υγειονομικών από τέσσερις (4) σε έξι (6). 

Η απόφαση αυτή να δημοσιευτεί στην Εφημερίδα της Κυβερνήσεονς. 

Αθήνα, 22 Νοεμβρίου 1990 

οι ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΠΑΝ. ΔΕΛΗΜΗΤΣΟΣ ΜΑΡΙΕΤΤΑ ΓΙΑΝΝΑΚΟΥ 

-♦- 

Αριθ. 2044161/5118/0022 (5) 

Καθορισμός ωριαίας αποζημίωσης των Καθηγητών (δημοσίων υπαλ¬ 
λήλων) της Δραματικής Σχολής του Κ.Θ.Β.Ε. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/1985 «Κυβέρνηση, και Κυβερνητικά Όργανα». 

2. Το Ν. Δ/γμα 4370/1964 «περί ιδρύσεως Κρατικού θεάτρου Βο¬ 
ρείου Ελλάδος κ.λπ>. 

3. Το Ν. Δ/γμα 48/1974 «περί διαλύσεως του Κ.Θ.Β.Ε. και επανα¬ 
συστάσεις των συγχωνευθέντων εις αυτόν Ν.Π.Δ.Δ.». 

4. Τις διατάξεις του άρθρου 17 του Ν. 1505/84 «αναδιάρθρωση μι¬ 
σθολογίου προσωπικού της Δημόσιου; Διοίκησης και άλλες συναφείς δια¬ 
τάξεις», όπως συμπληρώθηκε μεταγενέστερα. 

5. Το άρθρο 16 παρ. 5 εδ. γ’ του Ν. 1256/1982 «για την πολυθε¬ 
σία, την πολυαπασχόληση και την καθιέρωση οινωτάτου ορίου απολα¬ 
βών στο Δημόσιο Τομέα κ.λπ.». 

6. Το άρθρο 40 του Ν. 1543/1985 «συνταξιοδότηση των παθόντων 
αγωνιστών της Εθνικής Αντίστασης κ.λπ.». 

7. Το άρθρο 5 του Ν. 1351/1983 «εισαγωγή σπουδαστών στην Τρι¬ 
τοβάθμια Εκπαίδευση και «άλλες διατάξεις». 

8. Το άρθρο 22 (παρ. 3) του Ν. 1400/1983 «τροποποίηση και συ¬ 
μπλήρωση υπαλληλικών διατάξεων». . . 

9. Το αριθ. 242/16.1.1990 απόσπασμα πρακτικού του Διοικητικού 
Συμβουλίου του Κρατικού Θεάτρου Βόρειας Ελλάδας που αφορά στην 
αύξηση του ωρομισθίου των Καθηγητών της Δραματικής Σχολής του εν 
λόγω θεάτρου, καθώς με το αριθ. 465/14.3.1990 έγγραφο του ως 
άνω Ν.Π.Δ.Δ. 

10. Την αριθ. Υ.1140/1051173/1390/0001/9.7.90 κοινή από¬ 
φαση του Πρωθυπουργού και Υπουργού Οικονομικών που αφορά «ανά¬ 
θεση αρμοδιοτήτων Υπουργού Οικονομικών στους Υφυπουργούς Οικο¬ 
νομικών». 

11. Την αριθ. 72529/11799/31.8.1987 κοινή αΛόφαση του Υφυ¬ 
πουργού Οικονομικών και της Υπουργού Πολιτισμού «περί καθορισμού 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

της ωριαίας αποζημίωσης των Καθηγητών (δημοσίων υπαλλήλων) της 
Δραματικής Σχολής του Κ.Θ.Β.Ε.» (ΦΕΚ 516/Β'/31.8.87), αποφα¬ 
σίζουμε: 

1. Καθορίζουμε το ωρομίσθιο των Δημοσίων Υπαλλήλων που διδά¬ 
σκουν ως καθηγητές στη Δραματική Σχολή του Κρατικού Θεάτρου Βό¬ 
ρειας Ελλάδας στο ποσό των χιλίων τριακοσίων (1.300) δραχμών. 

2. Το ωρομίσθιο όσων από τους ανωτέρω Καθηγητές δεν κατέχουν 
θέση σε Υπηρεσίες του Δημόσιου Τομέα Μουσικού ή Καθηγητή Καλλι¬ 
τεχνικών μαθημάτων, θα τελεί υπό τους περιορισμούς του άρθρου 5 του 
Ν. 1351/1983. 

3. Το ανώτατο όριο απολαβών των ως άνω Καθηγητών από τις θέ¬ 
σεις ή απασχολήσεις που έχουν σε Υπηρεσίες του Δημόσιου Τομέα, θα 
τελεί υπό τους περιορισμούς των διατάξεων του άρθρου 6 του Ν. 1256/ 
1982. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 22 Νοεμβρίου 1990 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΠΑΝ. ΔΕΛΗΜΗΤΣΟΣ ΤΖΑΝΝΗΣ ΤΖΑΝΝΕΤΑΚΗΣ 

—4 - 

Αριθ. 2071261/10097-11/0016 (6) 

Παράταση προθεσμίας απαλλαγής των Ποδοσφαιρικών Ανωνύμων 

Εταιρειών (ΠΑΕ) από την υποχρέωση προσκόμισης αποδεικτικών 

ενημερότητας για χρέη προς το Δημόσιο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 26 του Ν. 1882/90 (ΦΕΚ 43/Α') «μέ¬ 
τρα για την περιστολή της φοροδιαφυγής, διαρρυθμίσεις στην άμεση και 
έμμεση φορολογία και άλλες διατάξεις». 

2. Την απόφασή μας αριθ. 2048300/6844-11/19.7.90 (ΦΕΚ 
508/Β’) «περί αποδεικτικού ενημερότητας για χρέη προς το Δημόσιο». 

3. Την απόφασή μας αριθ. 2051748/7423-11/0016/7.8.90 
(ΦΕΚ 545/Β'), με την οποία απαλλάξαμε τις Π.Α.Ε. από την υποχρέ¬ 
ωση προσκόμισης αποδεικτικού ενημερότητας για τα χρέη τους προς το 
Δημόσιο μέχρι 31.10.1990. 

4. Το με αριθ. 29948/6.11.1990 έγγραφο του Υπουργείου Πολιτι¬ 
σμού (Γεν. Γραμματεία Αθλητισμού), με το οποίο ζητείται η παράταση 
της προθεσμίας απαλλαγής από την υποχρέωση προσκόμισης αποδει¬ 
κτικού ενημερότητας των Π.Α,Ε. μέχρι 31.12.90, ενόψη και της ρύθ¬ 
μισης των θεμάτων των ΠΑΕ με τον Αθλητικό Κώδικα, αποφασίζουμε: 


Παρατείνουμε μέχρι 31.12.1990 την ισχύ της απόφασής μας αριθ. 
2051748/7423-11/0016/7.8.90, με την οποία απαλλάξαμε τις 
Π.Α.Ε. από την υποχρέωση προσκόμισης αποδεικτικού ενημερότητας 
των χρεών τους προς το Δημόσιο για είσπραξη χρημάτων. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 26 Νοεμβρίου 1990 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣ ΣΑΣ 



Αριθ. ΥΠΠΟ/ΑΡΧ/Α1/Φ7/41120/1980 (7) 

Κήρυξη της θέσεως «Στόμιον» Φιλιατρών ως αρχαιολογικού χώρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 (ΦΕΚ 137/Α'/26.7.85) «Κυβέρνηση και Κυ¬ 
βερνητικά Όργανα». 

2. Τις διατάξεις του Κ.Ν. 5351/32 «περί Αρχαιοτήτων». 

. 3. Την γνωμοδότηση του Τοπικού Συμβουλίου Ν.Δ. Ελλάδος, όπως 
διατυπώθηκε στην αρ. 4/13.9.90 συνεδρία του, αποφασίζουμε: 

Για την καλύτερη και αποτελεσματικότερη προστασία των αρχαιοτή¬ 
των της θέσεως «Στόμιον» Φιλιατρών Ν. Μεσσηνίας, όπου διαπιστώ¬ 
θηκε εγκατάσταση της Πρώιμης εποχής του Χαλκού, με διάρκεια στην 
Μεσοελλαδική Εποχή και χρήση και κατά τους Μυκηναϊκούς χρόνους, 
κηρύσσομε τη θέση «Στόμιο» Φιλιατρών ως αρχαιολογικό χώρο, σύμ¬ 
φωνα με το τοπογραφικό διάγραμμα, που συνοδεύει την παρούσα από¬ 
φαση. 

Τα όρια της κήρυξης σημειώνονται στο τμήμα χάρτου της Γ.Υ.Σ.. 
(κλ. 1:5.000) από το σημείο Α έως το σημείο Δ και αντιστοιχούν στις 
ακόλουθες συντεταγμένες: 

Ψ X 

Α-7510.00 9710.00 

Β-7700.00 9655.00 

Γ-7610.00 9300.00 

Δ-7480.00 9360.00 

Ορίζουμε ζώνη προστασίας 200 μ. γύρω από τα όρια κήρυξης. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 8 Νοεμβρίου 1990 ■ 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 

Αριθ. ΥΠΠΟ/ΑΙΛΑΠ/Γ/2981/48987 ' (8) 

Χαρακτηρισμός ως έργου τέχνης και ως ιστορικού διατηρητέου μνη¬ 
μείου του μετοχικού συγκροτήματος I. Μονής Οσίου Γρηγορίου 
(Άγ. Όρος), στον Μαρμαρά Χαλκιδικής με τον περιβάλλοντα χώρο 
του. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85.«περί Κυβέρνησης και Κυβερνητικών Οργάνων» 
(ΦΕΚ 137/Α'/26.7.85). ' 

β) Του άρθρου 52 του Ν. 5351/1932 «περί Αρχαιοτήτων». 

γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 

δ) Του Π.Δ. 941/77 «περί Οργανισμού του ΥΠΠΕ». 
ε) Την Π.Α.Τ./1021/20.4.90 «περί καθορισμού αρμοδιοτήτων της 
Αναπληρωτού Υπουργού Πολιτισμού Α. Ψαρούδα-Μπενάκη» (ΦΕΚ 
286/Β'/20.4.90) και την υπουργική απόφαση ΥΠΠΟ/ΓΝΟΣ/ 
23033/1.6.90 (ΦΕΚ 347/Β-/7.6.90). 

2. Το Π.Δ. 161/26.4.84 (ΦΕΚ 54/Α'/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Όλα τα στοιχεία του φακέλου. 

4. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 13/27.9.90, αποφασίζουμε: 

Χαρακτηρίζουμε ως έργο τέχνης και ως ιστορικό διατηρητέο μνη¬ 
μείο το μετοχικό συγκρότημα I. Μονής Οσίου Γρηγορίου ( : Αγ. Όρος) 
| στον Μαρμαρά Χαλκιδικής, γιατί η αρχιτεκτονική, η τυπολογία και η 
I διάρθρωση των χώρων αποτελούν αντιπροσωπευτικό παράδειγμα με- 
Ιτοχικού συγκροτήματος της Χαλκιδικής. 

Επίσης αποτελεί σημαντικό ιστορικό σημείο αναφοράς του οικισμού 
και της ευρύτερης περιοχής γιατί έπαιξε σημαντικό ρόλο στη διάρκεια 
του Μακεδονικού Αγώνα. 

Ο χαρακτηρισμός επεκτείνεται και στον περιβάλλοντα υπαίθριο χώρο 
του συγκροτήματος. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 8 Νοεμβρίου 1990 

Η ΑΝΑΠΛΗΡΩΤΗΣ; ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
—-♦- 

Αριθ. ΥΠΠΟ/ΑΙΛΑΠ/Γ/2750/48988 (9) 

Χαρακτηρισμός ως ιστορικού διατηρητέου μνημείου του κτιρίου του Δη¬ 
μαρχείου Γυθείου, στο Γύθειο Λακωνίας. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: , 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
(ΦΕΚ 137/Α'/26.7.85). 

β) Του άρθρου 52 τ ου Ν . 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». ·, 

δ) Του Π.Δ. 941/77 «περί Οργανισμού του ΥΠΠΕ». 
ε) Την Π.Α.Υ./1021/20.4.90 «περί καθορισμού αρμοδιοτήτων της 
Αναπληρωτού Υπουργού Πολιτισμού Α. Ψαρούδα-Μπενάκη» (ΦΕΚ 
286/Β'/20.4.90) και την υπουργική απόφαση ΥΠΠΟ/ΓΝΟΣ/ 
23033/1.6.90 (ΦΕΚ 347/Β/7.6.90). 

2. Το Π.Δ. 161/26.4.84 (ΦΕΚ 54/Α’/30,4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Όλα τα στοιχεία του φακέλου. 

4. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 11/6.9.90, αποφασίζουμε: 

Χαρακτηρίζουμε ως ιστορικό διατηρητέο μνημείο το κτίριο του Δη¬ 
μαρχείου Γυθείου στο Γύθειο Λακωνίας, διότι αποτελεί δείγμα νεοκλασ- 
σικής αρχιτεκτονικής του τέλους του 19ου αιώνα και σημαντικό στοι¬ 
χείο της ιστορικής εξέλιξης της πόλης του Γυθείου. 


Η απόφαση αυτή να δημοσιευτεί στην. Εφημερίδα της Κυβερνήσεως. 

Αθήνα, 6 Νοεμβρίου 1990 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

—♦- 

Αριθ. ΥΠΠΟ/ΑΙΛΑΠ/Γ/2980/48991 (10) 

Χαρακτηρισμός ως ιστορικού διατηρητέου μνημείου του κτιρίου του Α' 
Δημοτικού Σχολείου Αμφιλοχίας, ιδιοκτησίας Ελληνικού Δημοσίου. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: ! 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
(ΦΕΚ 137/Α'/26.7.85). 

β) Του άρθρου 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΥΠΠΕ». 
ε) Την Π.Α.Υ./1021/20.4.90 «περί καθορισμού αρμοδιοτήτων της 
Αναπληρωτού Υπουργού Πολιτισμού Α. Ψαρούδα-Μπενάκη» (ΦΕΚ 
286/Β'/20.4.90) και την υπουργική απόφαση ΥΠΠΟ/ΓΝΟΣ/ 
23033/1.6.90 (ΦΕΚ 347/Β'/7.6.90). 

2. Το Π.Δ. 161/26.4.84 (ΦΕΚ 54/Α'/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». , ^ 

3. Όλα τα στοιχεία του φακέλου. 

4. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 13/27.9.90, αποφασίζουμε: 

Χαρακτηρίζουμε ως ιστορικό διατηρητέο μνημείο, που χρειάζεται ει¬ 
δική κρατική προστασία σύμφωνα με τις διατάξεις του Ν. 1469/50, το 
κτίριο του Α' Δημοτικού Σοχλείου Αμφιλοχίας ιδιοκτησίας Ελληνικού 
Δημοσίου, επειδή αποτελεί χαρακτηριστικό δείγμα της εξέλιξης της αρ¬ 
χιτεκτονικής, όσον αφορά στή σύνθεση κτιρίων Δημοσίου χαρακτήρα 
(εκπαιδευτηρίου) και της ένταξής του στο συγκεκριμένο χώρο. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 20 Νοεμβρίου 1990 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
-♦- 

Αριθ. ΥΠΠΟ/ΔΙΛΑΠ/Γ/2977/48992 (11) 

Χαρακτηρισμός ως ιστορικού διατηρητέου μνημείου του πρώην Ιεροδι- 
δασκαλίου της Νήσου Ιωαννίνων ιδιοκτησίας της Ιεράς Μονής Ελε- 
ούσης Νήσου Ιωαννίνων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: * 

1. Τις διατάξεις α) του Ν. 1558/85 «περί Κυβέρνησης και Κυβερνη¬ 
τικών Οργάνων» που δημοσιεύθηκε στο ΦΕΚ ΐ37/τ.Α./26.7.85. 

β) του άρθρου 52 του Ν. 5351/1932 «περί Αρχαιοτήτων», 
γ) του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) του Π.Δ. 941/77 «περί Οργανισμού του ΥΠΠΕ». 
ε) την Π.Α. Υ/1021/20.4.90 «περί καθορισμού αρμοδιοτήτων της 
Αναπληρωτού Υπουργού-Πολιτισμού Α. Ψαρούδα-Μπενάκη» (ΦΕΚ 
286/τ.β./20.4.90), και την ΥΑ ΥΠΠΟ/ΓΝΟΣ/23033/1.6.90 
(ΦΕΚ 347/τ.β./7.6.90). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο-. 
μής αρμοδιοτήτων των Υπουρεγείων ΥΠΠΕ-ΥΧΟΠ». 

3. Όλα τα στοιχεία του φακέλου. 

. 4. Την ομόφωνη γνωμοδότηση του κεντρικού Συμβουλίου νεωτέρων 
Μνημείων με αριθμό 13/27.9.90, αποφασίζουμε: 

Χαρακτηρίζουμε ως ιστορικό διατηρητέο μνημείο, που χρειάζεται ει¬ 
δική κρατική προστασία σύμφωνα με τις διατάξεις του Ν. 1469/50, το 
πρώην Ιεροδιδασκαλείο της Νήσου Ιωαννίνων ιδιοκτησίας της Ιεράς 
Μονής Ελεούσης Νήσου Ιωαννίνων, επειδή αφ’ ενός τα αρχιτεκτονικά 
στοιχεία στις όψεις του κτιρίου παρουσιάζουν ξεχωριστό ενδιαφέρον και 
προσδίδουν στο κτίριο μια ιδιαιτερότητα, αποτέλεσμα της επίδρασης του 
κλασσικισμού στην τοπική Γιαννιώτικη αρχιτεκτονική και αφ’ ετέρου 
επειδή είναι άρρηκτα συνδεδεμένο με την ιστορία του τόπου και την προ- 

απάθεια του κλήρου για την διατήρηση και διάσωση του Ελληνικού 
Πνεύματος την περίοδο της Τουρκοκρατίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Νοεμβρίου 1990 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
--♦- · 

Αριθ. Π1/2907 (12) 

Εξαιρέσεις από την ένταξη στο Ενιαίο Πρόγραμμα Προμηθειών και την 
τελική έγκριση. . 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις: 

α) του Ν. 1558/85 (ΦΕΚ. Α. 137/26.7.85) «Κυβέρνηση και Κυ¬ 
βερνητικά Όργανα». 

β) του άρθρου 2 (παρ. 6) και του άρθρου 6 (παρ. 2) του Ν. 1797/88 
«Προμήθειες του Δημοσίου Τομέα και ρυθμίσεις συναφών θεμάτων» 
(ΦΕΚ Α. 164/1988). 

2. Την Υ. 1074/14.5.90 (ΦΕΚ 326/8/16.5.90) απόφαση του 
Πρωθυπουργού και Υπουργού ΒΕΤ «περί αναθέσεως αρμοδιοτήτων 
στον Υφυπουργό Β.Ε.Τ.». 

3. Το Γ.Α. 21013/27.7.90 έγγραφο της Δημόσιας Επιχείρησης 
Ανέγερσης Νοσηλευτικών Μονάδων (ΔΕΠΑΝΟΜ), 

4. Την από 11.10.1990 γνωμοδότηση της Επιτροπής Πολιτικής 
και Προγραμματισμού προμηθειών. 

5. Την υπ’ αριθμ. 1201/5,10.90 απόφαση του Πρωθυπουργού περί 
αναθέσεως αρμοδιοτήτων του Αναπλ. Υπουργού Εθν. Οικονομίας, απο¬ 
φασίζουμε: 

Εξαιρούμε από την ένταξη στο Ενιαίο Πρόγραμμα προμηθειών που 
προβλέπεται από το άρθρο 2 του Ν. 1797/88 και από την τελική 
έγκριση που προβλέπεται από το άρθρο 6 του ίδιου νόμου, τις προμή¬ 
θειες ιατρικού και γενικώτερα επιστημονικού εξοπλισμού του Γενικού 
Νοσοκομείου Ξάνθης μέχρι ολοκληρώσεως του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Νοεμβρίου 1990 

ΟΙ ΥΠΟΥΡΓΟΙ 


Η απόφαση αυτή να δημοσιευθεί στην Εφημερίδα της Κυβερνήσεως. 
Λάρισα, 21 Νοεμβρίου 1990 
Ο Νομάρχης 

ΑΝΔΡΕΑΣ ΕΞΑΔΑΚΤΥΛΟΣ 

. -—♦—— 

Αριθ. 23348 (14) 

Τροποποίηση της συστατικής πράξης του Νομικού Προσώπου «Δημο¬ 
τική Πινακοθήκη Λάρισας». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989, 

2. Την 22127/1983 απόφασή μας με την οποία συστήθηκε στο 
Δήμο Λάρισας το Ν.Π. με την επωνυμία: «Δημοτική Πινακοθήκη - 
Μουσείο Γ.Ι. Κατσίγρα», 

3. Το Π,Δ. 331/1983 περί μεταβιβάσεως αρμοδιοτήτων στους Νο¬ 
μάρχες, 

4. Την 491/1990 απόφαση του Δημοτικού Συμβουλίου Λάρισας, 

αποφασίζουμε: '' , 

Τροποποιούμε την 22127/1983 απόφασή μας με την οποία συστή¬ 
θηκε στο Δήμο Λάρισας το Ν.Π. με τήν επωνυμία: «Δημοτική Πινακο¬ 
θήκη Λάρισας», ως προς την σύνθεση ,του Δ.Σ. και ορίζουμε ότι: 

Το Ν.Π. διοικείται από 7μελές Δ.Σ. που αποτελείται από 3 αιρετά 
μέλη και 4 συμπολίτες. 

Σε περίπτωση που ο αριθμός των εργαζομένων υπέρβεί τους 20 ένα 
από τα μη αιρετά μέλη είναι εκπρόσωπος των εργαζομένων που ορίζε¬ 
ται από την γενική τους συνέλευση. 

Ο Πρόεδρος καίο αντιπροέδρος του Δ.Σ. ορίζεται από το Δημοτικό 
Συμβούλιο. 

Κατά τα λοιπά ισχύει η προηγούμενη συστατική πράξη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 21 Νοεμβρίου 1990 
Ο Νομάρχης 

ΑΝΔΡΕΑΣ ΕΞΑΔΑΚΤΥΛΟΣ , . . . 

' - ♦ - 


Ο ΑΝΑΠΛΗΡΩΤΗΣ Ο ΥΦΥΠΟΥΡΓΟΣ 

ΕΘΝ. ΟΙΚΟΝΟΜΙΑΣ ΒΙΟΜ. ΕΝΕΡΓΕΙΑΣ ΤΕΧΝΟΛΟΓΙΑΣ 

ΕΥΘ. ΧΡΙΣΤΟΔΟΥΛΟΥ Β. ΜΑΝΤΖΩΡΗΣ 

Ο ΥΠΟΥΡΓΟΣ ΕΜΠΟΡΙΟΥ — 

Αθ. ΞΑΡΧΑΣ 
--♦- 

Αριθ. 23349 ’ (13) 

Τροποποίηση της συστατικής πράξης του Νομικού Προσώπου «Αθλητι¬ 
κός Οργανισμός Δήμου Λάρισας». 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις του άρθρου 187 του Π.Δ.. 323/1989, - 

2. Την 23289/1983 απόφασή μας με την οποία συστήθηκε στο 
Δήμο Λάρισας το Ν.Π. με την επωνυμία: «Αθλητικός Οργανισμός Δή¬ 
μου Λάρισας», 

3. Το Π.Δ. 331/1983 περί μεταβιβάσεως αρμοδιοτήτων στους Νο¬ 
μάρχες,. 

4. Την 492/1990 απόφαση του Δημοτικού Συμβουλίου Λάρισας, 
αποφασίζουμε: 

Τροποποιούμε την 23289/1983 αποφάσή μας με την οποία συστή¬ 
θηκε στο Δήμο Λάρισας το Ν.Π. με την επωνυμία: .«Αθλητικός Οργανι¬ 
σμός Δήμου Λάρισας» ως προς την σύνθεση του Δ.Σ. και ορίζουμε ότι: 

Το Ν.Π. διοικείται από 7μελές Δ.Σ. που αποτελείται από 3 αιρετά 
μέλη και 4 συμπολίτες. 

Σε περίπτωση που ο αριθμός των εργαζομένων υπερβεί τους 20 ένα 
από τα μη αιρετά μέλη είναι εκπρόσωπος των εργαζομένων που ορίζε¬ 
ται από την γενική τους συνέλευση. 

Ο Πρόεδρος και ο αντιπροέδρος του Δ.Σ. ορίζεται από το Δημοτικό 
Συμβούλιο. 

Κατά τα λοιπά ισχύει η προηγούμενη συστατική πράξη. 


Αριθ. 23350 (15) 

Τροποποίηση της συστατικής πράξης του Νομικού Προσώπου «Πολιτι¬ 
στικός Οργανισμός Δήμου Λάρισας». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989, 

2. Το από 11.4.1982 Π.Δ. με το οποίο συστήθηκε στο Δήμο Λάρι¬ 
σας το Ν.Π. με την επωνυμία: «Πολιτιστικός Οργανισμός Δήμου Λάρι¬ 
σας», 

3. Το Π.Δ. 331/1983 περί μεταβιβάσεως αρμοδιοτήτων στους Νο¬ 
μάρχες, 

'4. Την 493/1990 απόφαση του Δημοτικού Συμβουλίου Λάρισας, 
αποφασίζουμε: 

Τροποποιούμε το από 11.4.1982 Π.Δ. με το οποίο συστήθηκε στο 
Δήμο Λάρισας το Ν.Π. με.την επωνυμία: «Πολιτιστικός Οργανισμός 
Δήμου Λάρισας» ως προς την σύνθεση του Δ.Σ. και ορίζουμε ότι: 

Το Ν.Π. διοικείται από 7μελές Δ.Σ. που αποτελείται από 3 αιρετά 
μέλη και 4 συμπολίτες. 

Σε περίπτωση που ο αριθμός των εργαζομένων υπερβεί τους 20 ένα 
από τα μη αιρετά μέλη είναι εκπρόσωπος των εργαζομένων που ορίζε¬ 
ται από την γενική τους συνέλευση. 

Ο Πρόεδρος και ο αντιπροέδρος του Δ.Σ. ορίζεται από το Δημοτικό 
Συμβούλιο. 

Κατά τα λοιπά ισχύει η προηγούμενη συστατική πράξη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 21 Νοεμβρίου 1990 
Ο Νομάρχης 

ΑΝΔΡΕΑΣ ΕΞΑΔΑΚΤΥΛΟΣ 

Αριθ. 23351 ' ν . (16) 

Τροποποίηση της συστατικής πράξης του Νομικού Προσώπου «Οργανι¬ 
σμός Βρεφονηπιακών & Παιδικών Σταθμών Δήμου Λάρισας». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989, 

2. Την 7347/1986 απόφασή μας με την οποία συστήθηκε στο Δήμο 

Λάρισας το Ν.Π. με την επωνυμία: «Οργανισμός Βρεφονηπιακών & 
Παιδικών Σταθμών Δήμου Λάρισας», φ 

3. Το Π.Δ. 331/1983 περί μεταβιβάσεως αρμοδιοτήτων στους Νο- 
μάρχες, 

4. Την 494/1990 απόφαση του Δημοτικού Συμβουλίου Λάρισας, 
αποφασίζουμε: 

Τροποποιούμε την 7347/1986 απόφασή μας με την οποία συστή¬ 
θηκε στο Δήμο Λάρισας το Ν.Π. με την επωνυμία: «Οργανισμός Βρεφο¬ 
νηπιακών & Παιδικών Σταθμών Δήμου Λάρισας» ως προς την σύνθεση 
του Δ.Σ. και ορίζουμε ότι: 

Το Ν.Π. διοικείται από 7μελές Δ.Σ. που αποτελείται από 3 αιρετά 
μέλη και 4 συμπολίτες. 

Σε περίπτωση που ο αριθμός των εργαζομένων υπερβεί τους 20 ένα 
από τά μη αιρετά μέλη είναι εκπρόσωπος των εργαζομένων που ορίζε¬ 
ται από την γενική τους συνέλευση. 

Ο Πρόεδρος και ο αντιπροέδρος του Δ.Σ. ορίζεται από το Δημοτικό 
Συμβούλιο. 

Κατά τα λοιπά ισχύει η προηγούμενη συστατική πράξη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 21 Νοεμβρίου 1990 
Ο Νομάρχης 

ΑΝΔΡΕΑΣ ΕΞΑΔΑΚΤΤΛΟΣ 

-♦- 

Αριθ. 23352 (17) 

Τροποποίηση απόφασης σύστασης του «Ν.Π. ΑΡΙΣΤΕΥΣ» στο Δήμο 
■ Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 175 του Δ.Κ.Κ., 

2. Τις διατάξεις του Π.Δ. 331/1983 περί μεταβιβάσεως αρμοδιοτή¬ 
των στους Νομάρχες, 

3. Την αριθ. 6808/1989 απόφασή μας με την οποία συστήθηκε στο 
Δήμο Λάρισας Νομικό Πρόσωπο με την επωνυμία: «ΑΣΤΕΡΟΣΚΟ¬ 
ΠΕΙΟ ΛΑΡΙΣΑΣ Ο ΑΡΙΣΤΕΥΣ» όπως τροποποιήθηκε μεταγενέστερα 
με την αριθ. 1647/22.2.1990 απόφασή μας, αποφασίζουμε: 

Τροποποιούμε την αριθ. 6808/1989 απόφασή μας με την οποία συ¬ 
στήθηκε Ν.Π. στο Δήμο Λάρισας με την επωνυμία: «ΑΣΤΕΡΟΣΚΟ¬ 
ΠΕΙΟ ΛΑΡΙΣΑΣ Ο ΑΡΙΣΤΕΥΣ» όπως τροποποιήθηκε μεταγενέστερα 
με την απόφασή μας 1647/22.2.1990 (ΦΕΚ 324 Τ.Β’ 1989) ως 
προς το άρθρο 3 αυτής και ορίζουμε: 

Το Ν.Π. θα διοικείται από 7μελές Διοικητικό Συμβούλιο το οποίο 
απαρτίζεται από 3 αιρετά μέλη και από 4 συμπολίτες. 

Σε περίπτωση που ο αριθμός των εργαζομένων του Ν.Π. υπερβεί τα 
είκοσι (20) ένα από τα μη αιρετά μέλη του Δ.Σ. θα είναι εκπρόσωπος 
των εργαζομένων που ορίζεται από τη γενική συνέλευση των εργαζομέ¬ 
νων, 

Ο Πρόεδρος και ο αντιπρόεδρος του Δ.Σ. ορίζονται από το Δημοτικό 
Συμβούλιο. 

Τα μέλη του Δ.Σ. του ανωτέρω Ν.Π. εκλέγονται από το Δημοτικό 
Συμβούλιο και η θητεία τους ακολουθεί τη θητεία της Δημοτικής Αρ- 

χής· 

Τον Πρόεδρο όταν απουσιάζει ή κωλύεται αναπληρώνει ο αντιπρόε¬ 
δρος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 21 Νοεμβρίου 1990 
Ο Νομάρχης 

ΑΝΔΡΕΑΣ ΕΞΑΔΑΚΤΤΛΟΣ 


Αριθ. 28346 (18) 

Ψήφιση Οργανισμού Εσωτερικής Υπηρεσίας της Κοινότητας Κυψέλης 

Αίγινας. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρου 12 του Ν. 1188/81 (Κώδικας Κατά¬ 
στασης προσωπικού ΟΤΑ). 

2. Τις διατάξεις του Νόμου 1586/86, του Ν. 1735/87 και του 

Π.Δ. 37/87. · 

3. Την αριθμ. 36/1990 απόφαση του Κοινοτικού Συμβουλίου Κυψέ¬ 
λης Αίγινας αναφορικά με την ψήφιση του Ο Ε Υ. 

4. Την σύμφωνη γνωμοδότηση του Υπηρεσιακού Συμβουλίου που 
διατυπώθηκε στο αριθμ. 5/90 πρακτικό, αποφασίζουμε: 

Εγκρίνουμε την αριθμ. 36/90 απόφαση του Κοινοτικού Συμβουλίου 
Κυψέλης Αίγιανας, με την οποία ψηφίστηκε ο Οργανισμός Εσωτερικής 
Υπηρεσίας της Κοινότητας Κυψέλης Αίγινας που έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΚΟΙΝΟΤΗΤΑΣ 
ΚΥΨΕΛΗΣ ΑΙΓΙΝΑΣ 

Άρθρο Ιον 

Την όλη Υπηρεσία της Κοινότητας συγκροτούν οι: 
α) Διοικητικές Υπηρεσίες, β) Τεχνικές Υπηρεσίες, γ) Ειδικές Υπηρε¬ 
σίες. 

Άρθρο 2ον 

Οι κατά το προηγούμενο άρθρο υπηρεσίες της Κοινότητας αποτελούν 
τμήμα του οποίου προϊστάμενος θα ορίζεται από το κλάδο ΔΕ 1' Διοικη¬ 
τικού ο οποίος πέραν των, ειδικών καθηκόντων που θα εκτελεϊ με από¬ 
φαση του Προέδρου της Κοινότητας, προΐσταται του τμήματος, επιβλέ¬ 
πει και κατευθύνει αυτό και εισηγείται στον Πρόεδρο τον καθορισμόν 
των καθηκόντων και αρμοδιοτήτων κάθε άλλου υπαλλήλου. 

, Άρθρο 3ον 

Με απόφαση του Προέδρου της Κοινότητας μετά από εισήγηση του 
Προϊσταμένου του τμήματος θα προσδιορίζονται τα καθήκοντα και οι 
αρμοδιότητες κάθε υπαλλήλου. 

Άρθρο 4ο 

Η Οριστική σύνθεση και διαβάθμιση της Κοινότητας καθορίζεται ως 
κατωτέρω: 

Α. ΤΑΚΤΙΚΕΣ ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ 

α) Δύο (2) θέσεις κλάδου ΔΕ 1 Διοικητικού με βαθμό Γ-Α. 
β) Μία (1) θέση κλάδου ΔΕ 23 Ειδικού προσωπικού με βαθμό Γ-Α. 
γ) Δύο (2) θέσεις κλάδου ΔΕ 29 Οδηγών αυτοκινήτου με βαθμό Γ-Α. 
δ) Μία (1) θέση κλάδου ΔΕ 30 Τεχνιτών Γενικά με βαθμό Γ-Α. 
ε) Δύο (2) θέσεις κλάδου ΥΕ 16 Εργατών καθαριότητας με βαθμό 
Δ-Γ. 

στ) Μία (1) θέση κλάδου ΥΕ 16 Εργάτου ύδρευσης με βαθμό Δ-Γ. 
ζ) Μία (1) θέση κλάδου ΥΕ 16 Υδρονομέα καταμετρητή με βαθμό 
Δ-Γ. 

Β. ΠΡΟΣΩΠΙΚΟ ΜΕΡΙΚΗΣ ΑΠΑΣΧΟΛΗΣΗΣ 
(Άρθρο 23 παρ. 35 Ν. 1735/1987). 

α) Μία (1) θέση κλάδου ΥΕ 16 Καθαριότητας Κοινοτικού καταστή¬ 
ματος 

Άρθρο 5ο 

Διάθεση υπηρεσιών, αντικείμενα και αρμοδιότητες αυτών. 

Α. ΔΙΟΙΚΗΤΙΚΕΣ ΥΠΗΡΕΣΙΕΣ 

Στην αρμοδιότητα των διοικητικών υπηρεσιών υπάγονται: 

1. Η Κατάρτιση και εκτέλεση των προγραμμάτων των εορτών, τελε¬ 
τών, δεξιώσεων, πολιτιστικών εκδηλώσεων, η ενημέρωση του κοινού 
επί των Κοινονικών δραστηριοτήτων και έκδοση ενημερωτικών εντύ¬ 
πων, δελτίων ή περιοδικών. 

2. Η μεταβίβαση στις αρμόδιες υπηρεσίες της Κοινότητας των προ¬ 
βλημάτων των πολιτών. 

3. Οι σχέσεις της Κοινότητας με τα Συνοικιακά Συμβούλια. 

4. Η τήρηση των Δημοτολογίων, Μητρώων Αρρένων, Στρατολογι¬ 
κών Πινάκων και η έκδοση των πιστοποιητικών γέννησης, οικογενεια¬ 
κής κατάστασης και στρατολογικής χρήσης. 

5. Η τήρηση των εκλογικών καταλόγων και η διαδικασία εγγραφής 

νέων εκλογέων και η έκδοση εκλογικών βεβαιώσεων. 

6. Η κατάρτιση των φορολογικών καταλόγων, φόρων, τελών, δικαι¬ 

ωμάτων και εισφορών και η σύνταξη των φορολογικών προσκλή¬ 
σεων. , 

7. Η ενημέρωση των φορολογικών καταλόγων σε συνεργασία με το 
Δημόσιο Ταμείο. 

8. Οι εκτημιτικές Επιτροπές, οι επιτροπές επίλυσης με συμβιβασμό 

των φορολογικών διαφορών και οι υποθέσεις'στα φορολογικά δικαστή¬ 
ρια. * 

9. Η τήρηση του Βιβλίου βεβαιουμένων εσόδων και κτηματολογίου 
της Κοινότητας. 

10. Η έκδοση πιστοποιητικών και βεβαιώσεων φορολογικής χρήσης. 

11. Η σύνταξη του προϋπολογισμού και Απολογισμού της Κοινότη- 
τας. 

12. Η σύνταξη των καταστάσεων μισθοδοσίας του προσωπικού. 

13. Η έκδοση των χρηματικών ενταλμάτων, 

14. Η τήρηση βιβλίου τρεχουμένων λογαριασμών, καθολικού εξό¬ 
δων κ.λπ. 

15. Η διαχείριση της παγίας προκαταβολής. 

16. Η σύνταξη των καταστάσεων εισφορών στα Ασφαλιστικά"ταμεία 
και η Ενημέρωση των βιβλιαρίων ενσήμων Ι.Κ.Α. 

17. Η ενημέρωση των φορολογικών καταλόγων και η σύνταξη κατα¬ 
στάσεων οφειλετών. 

18. Η τήρηση του Αρχείου *της Κοινότητας, η ταξινόμηση και η αρ¬ 
χειοθέτηση των εγγράφων και η τήρηση του Πρωτοκόλλου αλληλογρα¬ 
φίας. 

19. Η τήρηση των Πρακτικών των Κοινοτικών Συμβουλίων και η 
καταχώρησή των αποφάσεων του στο βιβλίο Πρακτικών. 

20. Η σύνταξη των αιτήσεων των πολιτών όπου υπάρχει ανάγκη. 

21. Η σύνταξη των υπεύθυνων δηλώσεων παροχής ηλεκτρικού ρεύ¬ 
ματος από τη Δ.Ε.Η. 

22. Η διεκπεραίωση της αλληλογραφίας της Κοινότητας. 

23. Η δημοσίευση των ανακοινώσεων και κάθε άλλου σχετικού εγ¬ 
γράφου καθώς και η κάθε είδους επιδόσεις. 

24. Η τήρηση του αρχείου της ύδρευσης και η σύνταξη των αιτήσεων 
των υδροληψιών. 

25. Η διεκπεραίωση του ελέγχου των αιτήσεων παραπόνων των 
υδροληπτών σύμφωνα με τις διατάξεις του Κανονισμού ύδρευσης. 

26. Η καταμέτρηση των ενδείξεων των υδρομετρητών (όταν υπάρχει 
ανάγκη) των υδροληπτών και η παροχή των στοιχείων για τη σύνταξή 
των, βεβαιωτικών καταλόγων του τέλους, ύδρευσης για την μηχανο¬ 
γράφηση αυτών και για την έκδοση των σχετικών λογαριασμών ύδρευ¬ 
σης. 

27. Η τήρηση και η ενημέρωση του βιβλίου υλικών και προγραμμα¬ 
τισμός της προμήθειας αυτών. 

28. Ο προγραμματισμός των νέων επεκτάσεων του δικτύο φωτισμού 
των Κοινοτικών οδών και Κοινοχρήστων χώρων. 

29. Ο προγραμματισμός για την αντικατάσταση των λαμπτήρων του 
εξωτερικού Κοινοτικού φωτισμού. 

30. Η τήρηση και ενημέρωση βιβλίου αναλωσίμων ηλεκτρικών ει¬ 
δών και ο προγραμματισμός της προμήθειας του αναγκαίου ηλεκτρολο- 
γικού υλικού. 

31.0 προγραμματισμός των απαιτουμένων προμηθειών υλικού κα¬ 
θαριότητας και η τήρηση του σχετικού βιβλίου. 

32. Η σύνταξη και η τήρηση των δελτίων κινήσεων των αυτοκινήτων 
καθαριότητας. 

33. Η διεξαγωγή της Στατιστικής φύσης υπηρεσιών. 

34. Η διεκπεραίωση της γραφικής Υπηρεσίας των Κοινοτικών Επι¬ 
τροπών Παιδείας. 

35. Η δακτυλογράφηση των πάσης φύπσεως εγγράφων, αποφάσεων 
πιστοποιητικών. 

36. Οποιαδήποτε άλλη εργασία δεν προβλέπεται παραπάνω και 
απαιτείται για την ομαλή λειτουργία της Διοίκησης της Κοινότητας 
όπως νομίμως προβλέπεται. 

Β. ΤΕΧΝΙΚΕΣ ΥΠΗΡΕΣΙΕΣ 

1. Η λήψη των ενδείξεων και υδρομετρητών εφόσον στην Κοινότητα 
δεν θα υπηρετεί καταμετρητής υδρομέτρων. 

2. Η συντήρηση των αυτοκινήτων της Κοινότητας, η διενέργεια της 
αποκομιδής των απορριμάτων και η απόριψη των σε χώρο που θα έχει 
ορισθεί από την Κοινότητα. 


3. Η μεταφορά των πάσης φύσεως υλικών προοριζομένων για την 
Κοινότητα. 

4. Το πότισμα των κάλλοπιστικών δενδρυλλίων και δένδρων που 
υπάρχουν στην Κοινότητα. 

5. Η διανομή του πόσιμου νερού στους υδρολήπτες της Κοινότητας 
σύμφωνα με τις οδηγίες του Προέδρου ή του Κοινοτικού Συμβουλίου. 

6. Οί πάσης φύσεως εργασίες για την επισκευή και συντήρηση του δι¬ 
κτύου ύδρευσης, των αντλητικών συγκροτημάτων και μηχανημάτων 
της Κοινότητας. 

7. Η οδήγηση των πάσης φύσεως αυτοκινήτων της Κοινότητας. 

8. Οποιαδήποτε άλλη τεχνική εργασία δεν προβλέπεται παραπάνω 
και απαιτείται για την ομαλή λειτουργία των τεχνικών υπηρεσιών όπως 
νομίμως προβλέπεται η εκτέλεσή της. 

Γ. ΕΙΔΙΚΕΣ ΥΠΗΡΕΣΙΕΣ 

1. Η παρακολούθηση της τήρησης των κανονισμών για την καθαριό¬ 
τητα στάθμευση κ,λπ. σύμφωνα με τους ισχύοντες νόμους και αποφά¬ 
σεις του Κοινοτικού Συμβουλίου. 

Δ. ΠΡΟΣΩΠΙΚΟ ΜΕΡΙΚΗΣ ΑΠΑΣΧΟΛΗΣΗΣ 

Στην αρμοδιότητα της καθαρίστριας υπάγεται γενικά ο καθαρισμός 
του Κοινοτικού Καταστήματος. 

Άρθρο 6ο 

Τα του διορισμού των θεμελιωδών καθηκόντων, των περιορισμών, 
της Αστικής Ευθύνης, των μεταβολών της υπηρεσιακής κατάστασης 
των πειθαρχικών αδικημάτων και ποινών και της λύσης της υπαλληλι¬ 
κής σχέσης των υπαγομένων στον παρόντα Οργανισμό εφαρμόζονται οι 
διατάξεις του Ν. 1188/1981, του Ν. 1586/1986, του Π. Δ 581/ 
1984 του Ν. 1735/1987 του Π.Δ. 37α/1989 και 1832/89 καθώς 
και των Νόμων και διαταγμάτων που αφορούν τους υπαλλήλους των 
ΟΤΑ. 

Άρθρο 7 ο 

Οι ώρες εργασίας του προσωπικού ακολουθούν το ωράριο των Δημο¬ 
σίων Υπηρεσιών, επίσης δε και τις τοπικές συνθήκες. 

Άρθρο 8ο 

Κάθε προηγούμενη απόφαση που αφορά τον Οργανισμό Εσωτερικής 
Υπηρεσίας της Κοινότητας καταργείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 8 Νοεμβρίου 1990 

Ο Νομάρχης 
ΠΑΝ. ΓΥΦΤΟΥΛΑΣ 

Αριθ, 14532 -♦- (19) 

Σύσταση Κοινοτικής επιχείρησης με την επωνυμία «ΞΕΝΟΔΟΧΕΙΑ¬ 
ΚΕΣ ΕΠΙΧΕΙΡΗΣΕΙΣ ΚΟΙΝΟΤΗΤΑΣ ΔΑΦΝΟΥ ΛΩΡΙΔΑΣ». 

Ο ΝΟΜΑΡΧΗΣ ΦΩΚΙΔΑΣ 
Λαβόντες υπόψη: 

1. Τις διατάξεις της παρ. 3 του άρθρου 260 του Δημοτικού και Κοι¬ 
νοτικού Κώδικα (Π.Δ. 323/1989) και αυτές του Π.Δ/τος 250/1989 
περί μεταβιβάσεως αρμοδιοτήτων του Υπουργού Εσωτερικών στους 
Νομάρχες. 

2. Την απόφαση του Υπουργού Εσωτερικών με αριθμό 25027/ 
9.4.1984 που δημοσιεύτηκε στο 244/19.4.84 ΦΕΚ τ. Β' περί καθορι¬ 
σμού λεπτομερειών για την εφαρμογή των διατάξεων των άρθρων 205 
έως 213 τυ Ν. 1065/1980. 

3. Την 18/1990 απόφαση του Κοινοτικού Συμβουλίου Δάφνου, 
αποφασίζουμε: 

1. Συνιστούμε στην Κοινότητα Δάφνου του Νομού Φωκίδας επιχεί¬ 
ρηση με την επωνυμία «ΞΕΝΟΔΟΧΕΙΑΚΕΣ ΕΠΙΧΕΙΡΗΣΕΙΣ ΚΟΙΝ. 
ΔΑΦΝΟΥ» ως ίδιο νομικό πρόσωπο ιδιωτικού δικαίου το οποίο διέπεται 
από τις διατάξεις των άρθρων 260 έως 275 του Δημοτικού και Κοινοτι¬ 
κού Κώδικα (ΔΚΚ - ΠΔ 323/1989), όπως ισχύουν κάθε φορά. 

2. Σκοπός της Επιχείρησης είναι: Η ανέγερση και η εκμετάλλευση 
ξενώνα στην Κοινότητα Δάφνου Ν. Φωκίδας καθώς και η εκμετάλλευση 
των συναφών δραστηριοτήτων. 

3. Η επιχείρηση διοικείται από επταμελές (7) Διοικητικό Συμβούλιο, 
που τα μέλη του ορίζονται μαζί με αναπληρωτές από το Κοινοτικό Συμ¬ 
βούλιο της Κοινότητας Δάφνου του Νομού Φωκίδας. Από τα μέλη του 
Διοικητικού Συμβουλίου δύο (2) τουλάχιστον είναι αιρετοί εκπρόσωποι 
της Κοινότητας Δάφνου, ένας (1) είναι εκπρόσωπος κοινωνικού φορέα 

της περιοχής τα δε υπόλοιπα μέλη.είναι δημότες ή κάτοικοι της Κοινό¬ 
τητας Δάφνου που έχουν πείρα ή γνώσεις σχετικές με τις δραστηριότη¬ 
τες των εν γένει ξενοδοχειακών επιχειρήσεων. Κατά τον ορισμό των με¬ 
λών του Διοικητικού Συμβουλίου της Επιχείρησης, το Κοινοτικό Συμ¬ 
βούλιο Δάφνου υποχρεούται, εφόσον ο αριθμός των απασχολουμένων 
στην επιχείρηση είναι μεγαλύτερος των είκοσι (20), όπως ορίζει έναν (1) 
εκπρόσωπο των εργαζομένων στο Διοικητικό Συμβούλιο της Επιχείρη¬ 
σης, μειωμένου αναλόγως τον αριθμό των εκ των απλών δημοτών ή κα¬ 
τοίκων της Κοινότητας προβλεπομένων μελών. Εάν δεν υφίσταται κοι¬ 
νωνικός φορέας στην περιοχή αντί εκπροσώπου ορίζεται δημότης ή κά¬ 
τοικος της Κοινότητας με πείρα ή γνώσεις σχετικές με ξενοδοχειακές 
επιχειρήσεις. 

4. Η διάρκεια της επιχείρησης είναι εικοσαετής (20) αρχομένη από 
τή δημοσίευση της απόφασης αυτής στην Εφημερίδα της Κυβερνήσεως. 

5. Έδρα της Επιχείρησης είναιη Κοινότητα Δάφνου Νομού Φωκί¬ 
δας. 

6. Το Κεφάλαιο που διαθέτει η Κοινότητα Δάφνου Ν. Φωκίδας στην 
επιχείρηση είναι α) Περιουσιακά στοιχεία, όπως αυτά αποτιμήθηκαν 
απ’ την επιτροπή του άρθρου 9 του Ν. 2190/20 ως εξής: Ακίνητο σε 
οικόπεδο που βρίσκεται στη θέση «Αγ. Παρασκευή» αξίας του μεν οικο¬ 
πέδου (εμβαδού 477,45 μ 2 ) πεντακοσίων τριάντα χιλιάδων δραχμών 
(530.000) του δε ακινήτου κτηρίου πέντε εκατομμυρίων εφτακοσίων 
εξήντα χιλιάδων δραχμών (5.760.000) β) χρηματικό ποσό δεκατεσσά¬ 
ρων εκατομμυρίων τριάντα χιλιάδων δραχμών (14.030.000). 

7. Πόροι της επιχείρησης είναι τα έσοδα από την εκμετάλλευση του 
ξενώνα και γενικά από την άσκηση της δραστηριότητάς της, οι πρόσο¬ 
δοι από την περιουσία της, δάνεια, κληρονομιές, εισφορές, δωρεές και 
λοιπές επιχορηγήσεις. 


8. Η επιχείρηση διοιλύεται: 

. (α) Με απόφαση του Κοινοτικού Συμβουλίου Δάφνου με την απόλυτη 
πλειοψηφία των μελών του και απόφαση του Νομάρχη Φωκίδας. 

(β) Όταν λήξει χωρίς να παραταθεί η διάρκεια της επιχείρησης, και 

(γ) Σε περίπτωση πτώχευσης της επιχείρησης. . 

9. Την διάλυση της Επιχείρησης ακολουθεί η εκκαθάριση. Εκτός από 
την περίπτωση πτώχευσης, η εκκαθάριση γίνεται από εκκαθαριστές που 
ορίζονται από το Κοινοτικό Συμβούλιο Δάφνου. Στην εκκαθάριση διεκ- 
περαιώνονται οι εκκρεμείς υποθέσεις, εισπράττονται οι απαιτήσεις ρευ- 
ατοποιείται η περιουσία και πληρώνονται τα χρέη της επιχείρησης. Το 
υπόλοιπο περιέχεται στην Κοινότητα Δάφνου. 

. 10. Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, διαχείριση και εποπτεία της επι¬ 
χείρησης, διέπονται απο τις σχετικές με τις δημοτικές και κοινοτικές 
επιχειρήσεις διατάξεις του Π.Δ. 323/89 και την με αριθμό 25027/ 
9.4.84 απόφαση του Υπουργού Εσωτερικών, που δημοσιεύτηκε στο 
ΦΕΚ 244/19.4.84 τεύχος Β'. 

11. Η Κοινότητα Δάφνου μεταβιβάζει δια του παρόντος στην Κοινο¬ 
τική Επιχείρηση το σύνολο των απαιτήσεών της και των υποχρεώσεών 
της που δημιουργούνται από την υπ’ αριθμ. 3954/11994/Ν. 
1262/82 απόφαση της Διεύθυνσης Περιφερειακής Ανάπτυξης Στερεάς 
Ελλάδας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άμφισσα, 16 Νοεμβρίου 1990 

Ο Νομάρχης 
ΔΗΜ. ΚΟΝΙΣΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




